Plast, metal, småt elektronik og sparepærer skal fremover sorteres i nye affaldsbeholdere ved husstande i Aalborg. Derefter vil det blive afhentet på husstanden. Beslutningen er truffet i Miljø- og energiforvaltningen og skal naturligvis endeligt vedtages af byrådet. For borgerne kommer ordningen til at koste 50 kroner om året. Gebyret pålægges boligabonnementet. Beslutningen vil betyde, at de enkelte husstande fremover skal have flere affaldsbeholdere. Beholderne vil ligne de eksisterende. Indsamlingen vil ske i to-delte beholdere. Enhedslistens aalborgensiske folketings- og byrådsmedlem Per Clausen jubler over beslutningen på det sociale medie Twitter. - Så kommer der gang i affaldssorteringen i Aalborg. Godt gået af rådmand Lasse, skriver han med henvisning til Enhedslistens rådmand Lasse Olsen.

Opsummering:
Der skal indsamles flere typer affald ved husstande i Aalborg fremover. Enhedslisten jubler over aftale.